**Poruka predsednika Redžepa Tajipa Erdoana**

**povodom 30. avgusta, Dana pobede**

“Danas slavim 30. avgust, Dan pobede našeg naroda.

Odajem počast gaziji Kemalu Ataturku, vrhovnom komandantu našeg Rata za nezavisnost, i svim pripadnicima naše vojske koji su nam podarili ovu pobedu, sa zahvalnošću, poštovanjem i željom da Alah pomiluje naše poginule mučenike i ratnike.

Poslednja karika u lancu naših avgustovskih pobeda zauzela je svoje mesto u istoriji kao jedan od simbola odlučnosti turskog naroda da odbrani svoju slobodu i budućnost.

U bici kod Čanakkalea, u neravnopravnoj borbi koju smo vodili protiv velikih sila, obznanili smo da, počevši od bitke kod Malazgrita, naša borba da sačuvamo našu domovinu Anadoliju nikada neće prestati.

Pobeda od 30. avgusta zapečatila je novi uzlet naše odlučnosti.

Turski narod je 15-tog jula pokazao svetu svoju odlučnost da zaštiti svoju slobodu i budućnost nasuprot imperijalističkih težnji.

Danas se borimo za potlačene i za žrtve koje polažu nadu u nas, ali i za sebe, baš kao što smo to činili tokom čitave svoje istorije.

Ova velikodušnost nije slabost naše nacije, naprotiv, to je naš najveći izvor snage.

Ciljevi koje je Turska zacrtala za 2023. biće naše vodilje u budućnost kao i u budućnost celog našeg regiona.

30-ti avgust, kao i naše ostale pobede, označava da je pred nama uvek otvoren put ka uspehu, bez obzira na to koliko su teške okolnosti sa kojima se suočavamo.

Napredak koji je naša zemlja postigla u poslednjih šesnaest godina nam je dokaz da je to moguće.

I na današnji dan imam veru da smo na pragu novih pobeda i uspeha.

Sigurno ćemo dobiti i ovu bitku, uz podršku onih koji imaju poverenja u Tursku i u turski narod.

Ovom prilikom bih da još jednom poželim Alahovu milost za naše mučenike i borce.

Srećan 30-ti avgust, Dan pobede!”